Ijtimoiy tarmoqlarda kichik bolakay tasvirlangan quvnoq video paydo bo‘ldi. Voqea to‘y marosimida sodir bo‘lgan. Chamasi 1,5-2 yoshlardagi bolakayga mas’uliyatli vazifa topshirilgan – chiroyli yostiqchadagi nikoh uzuklarini mehrobga eltib berish. Avvaliga barchasi rejadagidek ketadi, bolakay sekin-asta, biroq o‘ziga ishongan holda mehrob tomon olg‘a qadam tashlay boshlaydi. Birdaniga jajji bolakayning harakati o‘zgarib, yugurib ketadi va nikoh uzugi joylangan yostiqchani kelinning oyoqlariga otib yuboradi.